open-index/open-wikipedia-markdown huggingface dataset:
ஆரி பாட்டர் அண்டு த டெத்லி அலோவ்சு - பாகம் 2 (திரைப்படம்)

**ஆரி பாட்டர் அன்ட் த டெத்லி ஹாலோவ்ஸ் - பாகம் 2** (Harry Potter and the Deathly Hallows – Part 2) என்பது 2011 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 2007 ஆம் ஆண்டு இதே பெயரில் வெளியான நாவலை மையமாக வைத்து 'டேவிட் யேட்ஸ்' என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளனர்.

ஆரி பாட்டர் அண்டு த டெத்லி அலோவ்சு - பாகம் 2 படம் உலகளாவிய 1.342 பில்லியன் டாலர்களை வசூலித்தது, இது உலக அளவில் அதிக வசூல் செய்த மூன்றாவது திரைப்படத் தொடர் ஆகும். இது சிறந்த தயாரிப்பு, சிறந்த ஒப்பனை மற்றும் சிறந்த திரை வண்ணம் போன்ற அகாதமி விருதுகளுக்கு பரிந்துரை செய்யப்பட்டது.

## மேற்கோள்கள்

## வெளி இணைப்புகள்

* 
* 
* 
* 
* ''Harry Potter and the Deathly Hallows&nbsp;– Part 2'' at The Numbers

பகுப்பு:2011 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:வார்னர் புரோஸ். திரைப்படங்கள்
7
பகுப்பு:தொடர் திரைப்படங்கள்
நந்தலாலா

**நந்தலாலா** என்ற பெயர் பின்வரும் தலைப்புகளைக் குறிக்கலாம்.
# நந்தலாலா (திரைப்படம்)
# நந்தலாலா (இதழ்)
# நந்தலாலா (கவிஞர்)
மாலை

* கிழக்குத் திசையில் உதிக்கின்ற சூரியன் மேற்குத் திசையில் மறைகிறது, இந்த மறைதல் நேரத்தை, **மாலை** எனலாம்.
* கழுத்தில் அணியக்கூடிய மலர்களால் ஆன தொகுப்பும், **மாலை** எனப்படும்.
* மாலை என்னும் சிற்றிலக்கிய வகை.
* முத்தாரத்தை முத்துமாலை என்பர்.
பித்திகம்

**பித்திகம்** (காட்டு மல்லிகை) என்னும் மலரைப் பித்திகை என்றும் வழங்கினர். அந்தப் பூவின் வெரிந் (முதுகு) பகுதி சிவப்பாக இருக்கும். இந்தப் பூ மாலையில் மலரும். ஆடவர் பித்திக மாலையைச் சூடிக்கொள்வர்.
:பித்திகம் மலர் பி.எல்.சாமி போன்ற அறியர்கள் காட்டும் படம்.
சங்கப்பாடல்கள் இந்தச் செய்திகளை நமக்குத் தருகின்றன.
* பித்திகைப்பூ அரும்பு சிவப்பாக இருக்கும்.
* மகளிரின் கடைக்கண் மழையில் நனைந்த பித்திக மலரின் முதுகுப் பகுதி சிவந்திருப்பது போல இருக்குமாம்.
* வானம் மூட்டமாக இருந்த காலத்தில் பித்திகப்பூ மணம் விசுவதைக் கொண்டு விளக்கேற்றும் தேரம் வந்துவிட்டது எனத் தெரிந்துகொண்டார்களாம்.
* குறிஞ்சிநிலத் தலைவி தன் ஆயத்தாருடன் மலர்களைக் குவித்து விளையாடிய 99 மலர்களில் பித்திகமும் ஒன்று.
* பித்திக மலர் பசுமையான காம்பு கொண்டது. மலர் குவிந்து விளையாடிய தலைவியைக் கண்ட தலைவன் மார்பில் முத்துமாலையோடு பித்திக மாலையையும் அணிந்திருந்தான்.
* ஆண்மகன் மார்பில் வைரமாலையோடு குளுமையான பித்திகைப்பூ மாலேயையும் அணிவது வழக்கம்.
* பித்திக மலரைப் பறித்து பனையின் பச்சைமடலால் பின்னிய பூக்கூடையில் சேகரிப்பர்.
* உழத்தியர் குருக்கத்திப் பூவையும், பித்திகைப் பூவையும் கலந்து கட்டி அகன்ற வாயுள்ள வட்டி ஏனத்தில் வைத்துக்கொண்டு தெருவில் கூவி விற்பனை செய்வர்.
* இந்திர விழாவில் மாதவி பாடிய கானல்வரிப் பாடலைக் கேட்டுக் கோவலன் பிரிந்தான். நகர நம்பியரோடு திரிந்துகொண்டிருந்தான். இல்லம் திரும்பிய மாதவி கோவனுக்குக் கடிதம் எழுதித் தன் தோழி வயந்தமாலையிடம் கொடுத்து அனுப்பினாள். அந்தக் கடிதத்தை அவள் பித்திகை அரும்பை எழுத்தாணியாகக் கொண்டு தன் மேனியில் பூசியிருந்த செம்பஞ்சுக் குழம்பு மையால் எழுதி அனுப்பினாளாம்.
## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
வெண்பாவூர்

**வெண்பாவூர்** என்பது தமிழ்நாடு, பெரம்பலூர் மாவட்டம், வேப்பந்தட்டை வட்டத்தில் உள்ள ஒரு சிற்றூர் ஆகும்.

## அமைவிடம்
வெண்பாவூர் பெரம்பலூர்லிருந்து ஆத்தூர் செல்லும் நெடுஞ்சாலையில் உள்ளது. 

## அருகாமையில் உள்ள ஊர்கள்
பாண்டகப்பாடி, வெங்கலம், நெய்க்குப்பை, அனுக்கூர், வேப்பூர், ஆலத்தூர், கிருஷ்ணாபுரம், வ.களத்தூர், அகரம்- பெரம்பலூர், கரியனூர், நூத்தப்பூர், மேட்டுப்பாளையம் மற்றும் வீரகனூர்

## கல்வி நிலையங்கள
*அரசு உயர்நிலைப்பள்ளி,வெண்பாவூர்.
*ஊராட்சி ஒன்றியத் தொடக்கப்பள்ளி,வெண்பாவூர்.

*** அஞ்சல் குறியீட்டு எண் : 621116**
## வெளி இணைப்புகள்
*வெண்பாவூர் அமைவிடம் http://g.co/maps/9dtah

பகுப்பு:பெரம்பலூர் மாவட்டத்திலுள்ள கிராமங்கள்
பிளட் டைமன்ட் (திரைப்படம்)

***பிளட் டைமன்ட் (Blood Diamond)*** 2006 இல் வெளியான அமெரிக்க அரசியல் திரைப்படமாகும். மார்ஷல் ஹெர்ஸ்கோவிக்ஸ், கிரஹாம் கிங், பவுலா வெயின்ஸ்டைன், எட்வர்ட் சிவிக் ஆகியோரால் தயாரிக்கப்பட்டு எட்வர்ட் சிவிக் ஆல் இயக்கப்பட்டது. லியோனார்டோ டிகாப்ரியோ, ஜென்னிபர் கானேலி, ஜிமான் ஹான்சு ஆகியோர் நடித்துள்ளனர். இத்திரைப்படம் ஐந்து அகாதமி விருதுகளுக்கு தேர்ந்தெடுக்கப்பட்டது.

## விருதுகள்
### [[அகாதமி விருதுகள்]]
#### பரிந்துரைக்கப்பட்டவை
* சிறந்த நடிகருக்கான அகாதமி விருது
* சிறந்த துணை நடிகருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த அசல் இசைக்கான அகாதமி விருது
* சிறந்த இசை இயக்கத்திற்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2006 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
மூன்றாம் பார்வை (ஆவணத் தொலைக்காட்சித் தொடர்)

**மூன்றாம் பார்வை** என்பது கனடாவில் தமிழ் வண்ணில் ஒளிபரப்பும் ஒர் ஆவண நிகழ்பட நிகழ்ச்சி ஆகும்.  இது ஈழத்தின் தற்கால வாழ்க்கையின் பல்வேறு கோணங்களில் ஆய்கிறது.  புனர்வாழ்வு என முன்னெடுக்கப்படும் ஏமாத்துக்கள், யாழ்ப்பாணத்தில் பரவிவரும் மதுபான விற்பனை நிலையங்களும் குடிப்பழக்கமும், வெளிநாட்டு மாப்பிளை மோகம் போன்ற தலைப்புகளில் இந்த ஆவணப் படங்கள் அமைகின்றன. 

பகுப்பு:தமிழ் ஆவணத் தொலைக்காட்சித் தொடர்கள்
குற்றமும் அதன் பின்னணியும்

**குற்றமும் அதன் பின்னணியும்** என்பது விசய் தொலைக்காட்சியில் ஒளிபரப்படும் ஓர் ஆவணத் தொலைக்காட்சி நிகழ்ச்சி ஆகும்.  இதன் நிகழ்ச்சிகள் பல்வேறு சம்பவங்களையும் நம்பிக்கைகளையும் சுருக்கமாக ஆராய்கின்றன.  குற்றச் செயல்கள், அபூர்வச் செயல்கள், வரலாற்றுச் செய்திகள் போன்றவை இவற்றுள் அடங்கும்.  

பகுப்பு:தமிழ் ஆவணத் தொலைக்காட்சித் தொடர்கள்
ரங்கோ (திரைப்படம்)

***ரங்கோ (ஆங்கிலம்:Rango)*** 2011 இல் வெளியான அமெரிக்க அசைவூட்டத் திரைப்படமாகும். கோர் வேர்ப்பீன்ஸ்கி ஆல் தயாரித்து இயக்கப்பட்டது. 
ஜானி டெப், ஐஸ்லா பிஷர், அபிகெயில் பிரெஸ்லின், ஆல்ஃப்ரெட் மோலினா, பில் நிஹி, ஹாரி டீன் ஸ்டாண்டன், ரே வின்ஸ்டன், திமோதி ஒலிபான்ட், நெட் பெட்டி ஆகியோர் நடித்துள்ளனர். 
சிறந்த அசைவூட்டத் திரைப்படத்திற்கான அகாதமி விருதினை வென்றது.

## விருதுகள்
### [[அகாதமி விருதுகள்]]
* சிறந்த அசைவூட்ட திரைப்படத்திற்கான அகாதமி விருது

### [[பாஃப்டா விருது]]
* சிறந்த அசைவூட்ட திரைப்படத்திற்கான பாஃப்டா விருது

## மேற்கோள்கள்

## வெளி இணைப்புகள்
* .
* 
* 
* 

பகுப்பு:2011 ஆங்கிலத் திரைப்படங்கள்
பகுப்பு:இயக்கமூட்டப்பெற்ற திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
மணிச்சிகை

thumb|குன்றிமணிச் செடி
**மணிச்சிகை** என்பது குறிஞ்சிநிலக் கோதையர் குவித்து விளையாடியதாகத் தொகுத்துக் கூறப்பட்டுள்ள 99 மலர்களில் ஒன்று. 

இந்த மலர் பற்றிய செய்தி வேறு சங்கப்பாடல்களில் இல்லை. என்றாலும்  இந்த மலரின் பெயரைக்கொண்டு இந்த மலர் இன்னதென உணரமுடிகிறது.

மணி என்னும் முன்னொட்டு மணியாங்கல் என்னும்போது சிறிய கல்லை உணர்த்தும். மண் 
File:Abrus precatorius seeds.jpg|குன்றிமணி
File:Abrus precatorius pods.jpg|செடியில் குன்றிமணி
File:Abrus precatorius1SHSU.jpg|குன்றிமணி மலர்


## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
ஆசியக் கிண்ணம் 2010

**[[ஆசியக் கிண்ணம்]] 2010** (*Asia Cup 2010*) துடுப்பாட்டப் போட்டிகள் 2008 ஆம் ஆண்டு சூன் 15 முதல் சூன் 24 வரை இலங்கையில் இடம்பெற்றன.

ஆசியாவின் நான்கு தேர்வுப் போட்டிப் பங்காளர்களான இந்தியா, பாக்கித்தான், இலங்கை, வங்காளதேசம் ஆகிய அணிகள் இப்போட்டித்தொடரில் பங்குபற்றின. இறுதிப் போட்டியில் இந்திய அணி இலங்கை அணியை 81 ஓட்டங்களால் வென்று 5வது தடவையாக ஆசியக் கிண்ணத்தைத் தனதாக்கியது. போட்டித் தொடரின் சிறந்த ஆட்டக்காரராக பாக்கித்தானிய அணித்தலைவர் சாகித் அஃபிரிடி தெரிவு செய்யப்பட்டார்.

## ஆட்ட அரங்கங்கள்

அனைத்துப் போட்டிகளும் ரங்கிரி தம்புள்ளை பன்னாட்டு துடுப்பாட்ட அரங்கத்தில் நடைபெற்றன. அனைத்தும் பகல்/இரவு ஆட்டங்களாக நடைபெற்றன.

## அணிகள்
போட்டியில் கலந்துகொள்ளும் நான்கு அணிகளும்  போட்டியில் பங்குபெறும் வீர்ர்களை சூன் மாத தொடக்கத்தில் அறிவித்தன.

## ஆரம்ப ஆட்டங்கள்
#### புள்ளிகள் அட்டவணை

Source

#### ஆட்டங்கள்
*அனைத்தும் உள்ளூர் நேரப்படி ([[UTC]]+05:30)*

----

----

----

----

----

### இறுதி ஆட்டம்

## மேற்கோள்கள்

## வெளி இணைப்புகள்
* Asia Cup 2010 from கிரிக்இன்ஃபோ

பகுப்பு:ஆசியக் கிண்ணம்
பகுப்பு:இலங்கையில் விளையாட்டு
பகுப்பு:2010 நிகழ்வுகள்
தொல்லியல் சுடர்கள் (நூல்)

**தொல்லியல் சுடர்கள்** என்பது முனைவர் சு. இராசவேலு என்பவரால் எழுதப்பட்ட தொல்லியல் பதிவு நூலாகும்.

## உள்ளடக்கம்
# தொல்லியல் நோக்கில் வேலூர் மாவட்டம்
# ஆதிச்சநல்லூர் அகழாய்வுகள்
# தொன்மைத் தமிழ் எழுத்துக்களின் காலமும் அசோக-பிராமியின் வளர்ச்சியும்
# தமிழ்க் கல்வெட்டுகளின் வழி  எழுத்துச் சீர்மை
# மாமல்லை அருகில் சங்ககால முருகன் கோவில்
# மாமல்லபுரத்துச் சிற்பங்கள்
# கொளப்பாக்கம் அகத்தீசுவரர் கோவில்
# மூன்றாம் கிருசுனனின் கோயிற்கலைத் தொண்டு
# கிழக்குக் கடற்கரையின் இடைக்காலத் துறைமுகங்கள்
# கல்வெட்டுகளில் கொங்கு வேளாளர் கூட்டப் பெயர்கள்
# இந்தியாவின் உலக பாரம்பரியச் சின்னங்கள்

## முக்கியத்துவம்
இதில் குறிப்பிடப்படும் *மாமல்லை அருகில் சங்ககால முருகன் கோவில்*' என்ற தலைப்பில் கண்டறியப்பட்ட கோவிலைக் கொண்டு அதை சங்கப்பாடல்களிலும் இடைக்கால மெய்க்கீர்த்திகளில் கூறப்படும் செய்திகளைக் கொண்டும் இது நீர்ப்பெயற்று என்ற சங்ககாலத் துறைமுகம் என்று நிறுவப்படுகிறது.

மேலும் **மாமல்லபுரத்துச் சிற்பங்கள்** மற்றும் **இந்தியாவின் உலக பாரம்பரியச் சின்னங்கள்** ஆகிய தலைப்புகளில் முறையே யுனெசுக்கோ அமைப்பால் அங்கீகரிக்கப்பட்ட தமிழக மற்றும் இந்திய மரபுச்சின்னங்கள் பற்றி கூறப்பட்டுளது.

## மேற்கோள்கள்

பகுப்பு:வரலாற்றியல் தமிழ் நூல்கள்
பகுப்பு:தொல்லியல் தமிழ் நூல்கள்
பகுப்பு:2007 தமிழ் நூல்கள்
மராஅம் (மரம்)

மரா மரத்தைப் பழந்தமிழ் **மராஅம்** என்றே வழங்கியது. பின்னர் இதனை மராம் என்றனர். இராமன் ஏழு மரா மரத்தைத் துளைத்து அம்பு எய்த செய்தி நமக்குத் தெரியும்.

மராஅம் மலர்
:மராஅம் பூவின் நிறம் வெள்ளை.
:சுண்ணாம்பு நீறு போல் வெண்மையாகப் பூக்கும்.
:பலராமன் போல் வெண்ணிறம் கொண்டது.
:மணம் மிக்கது.
:பூ வலமாகச் சுழன்றிருக்கும்.
:குராலொடு மராஅம் ஊர்த்தெருவில் ஓங்கிப் பூக்கும்.
பயன்பாடு
:குவித்து விளையாடும் பூ.
:கூந்தலில் சூடும் பூ.
:மகளிர் கூந்தலில் பாதிரி, அதிரல் ஆகிய பூக்களோடு மராஅம் பூவையும் அடைச்சிக்கொள்வர் (சடைவில்லை ஆக்கிச் செருகிக்கொள்வர்).
:கானவன் மராஅம் மரத்தில் ஏறிக்கொண்டு யானைமேல் வேல் எறிவான்.
:பருந்து இருக்கும் அளவுக்கு உயரமானது.
:கொற்றவை உகந்த மலர். அதிரல், பாதிரி, மராஅம் மலர்கள் அணங்கு (கொற்றவை) மேல் உதிர்ந்து அவளைப் பராவும் (துதிபாடும்).
:ஏறு தழுவும் வீரர்கள் தென்னவன் (சிவன்) அமர்ந்த ஆலமரத்தையும், கொற்றவை அமர்ந்த மராம் மரத்தையும் தொழுதபின் ஏறு தழுவும் தொழுவினுள் புகுவர்.

## இவற்றையும் காண்க
* சங்ககால மலர்கள்
* கடம்பு மரம்

## அடிக்குறிப்புகள்

பகுப்பு:மரங்கள்
ஆதி (கணிதம்)

கணிதத்தில் யூக்ளிடிய வெளியின் **ஆதி** அல்லது **ஆதிப்புள்ளி** (*origin*) என்பது ஒரு சிறப்புப் புள்ளி.  இடவெளியில் அமையும் அனைத்துப் புள்ளிகளின்  அமைவும் இப்புள்ளியை ஆதாரமாகக் கொண்டு தீர்மானிக்கப்படுகிறது. இப்புள்ளியின் வழக்கமான குறியீடு *O*. கார்ட்டீசியன் ஆள்கூற்று முறைமையில் அதன் அச்சுகள் வெட்டிக்கொள்ளும் புள்ளியாக இது அமையும். யூக்ளிடிய வெளியில் எந்தவொரு புள்ளியும் ஆதிப்புள்ளியாகக் கட்டற்றுத் தேர்ந்தெடுக்கப் படலாம்.

பெரும்பாலும் வழக்கமான ஆயமுறைமைகள் இருபரிமாணம் அல்லது முப்பரிமாணத்தில் உள்ளன. இருபரிமாண ஆயமுறைமை ஒரு தளத்தில் அமைந்த இரு செங்குத்து அச்சுகளையும் முப்பரிமாண ஆயமுறைமை ஒரு இடவெளியில் அமைந்த மூன்று செங்குத்து அச்சுகளையும் கொண்டிருக்கும். ஆதிப்புள்ளி இந்த அச்சுகள் ஒவ்வொன்றையும் நேர் அரைஅச்சு மற்றும் எதிர் அரைஅச்சு என இரண்டு சமபகுதிகளாகப் பிரிக்கும். ஆதிப் புள்ளியை ஆதாரமாகக் கொண்டு மற்ற புள்ளிகளின் இருப்பிடத்தை அவற்றின் அச்சுதூரங்கள் மூலம் குறிக்கலாம். ஒரு புள்ளியின் ஒவ்வொரு அச்சின் மீதான வீழல்கள் (நேர் அரைஅச்சு அல்லது எதிர் அரைஅச்சின்  மீதானவை) அப்புள்ளிக்குரிய அந்தந்த அச்சுதூரங்கள் எனப்படும். ஆதிப்புள்ளியின் அச்சுதூரங்கள் எப்பொழுதும் பூச்சியமாகவே இருக்கும். ஆதிப்புள்ளியின் அச்சுதூரங்கள் இரு பரிமாணத்தில் (0,0)  மற்றும் முப்பரிமாணத்தில் (0,0,0).

கலெப்பெண் தளத்தில் மெய் அச்சும் கற்பனை அச்சும் வெட்டிக்கொள்ளும் புள்ளி ஆதிப்புள்ளி. இப்புள்ளி 0 + 0*i*  என்ற கலப்பெண்ணால் குறிக்கப்படுகிறது..

## ஆதிப்புள்ளியைப் பொறுத்த சமச்சீர்

ஆதிப்புள்ளியைப் பொறுத்து சமச்சீரான ஒரு வரைபடத்தை 180 பாகைகள் சுழற்றினால் அதன் தோற்றத்தில் எந்தவொரு மாற்றமும் இருக்காது. ஒரு வரைபடம் x-அச்சு மற்றும் y -அச்சு இரண்டிலும் பிரதிபலிக்கப்படும்போது அதன் தோற்றத்தில் எந்தவொரு மாற்றமும் இல்லையெனில் அந்த வரைபடம் ஆதிப்புள்ளியைப் பொறுத்து சமச்சீரானது.

நேர்மாறு சார்புடைய சார்புகளும் அவற்றின் நேர்மாறுகளும் கோடு y = x கோட்டைப் பொறுத்து சமச்சீரானவையாக இருக்கும். இக்கோடு ஆதிப்புள்ளி வழியே செல்லும் கோடாகும்.

## மேற்கோள்கள்

பகுப்பு:வடிவவியல்
பகுப்பு:அடிப்படைக் கணிதம்
கான்சி

**கான்சி** (ஆங்கிலம்: Cangjie, எளிய சீனம்: 仓颉; மரபுச் சீனம்: 倉頡; பின்யின்: cāngjié; வேட்-சில்சு: Ts'ang-chieh) என்பது பண்டைச் சீனாவின் (கிமு 2650) ஒரு முக்கிய நபர் ஆவார்.  இவர் சீனாவின் முதல் பேரரசர் ஆகிய மஞ்சள் பேரரசரின் அதிகாரபூர்வ வரலாற்றாளராகவும் சீன எழுத்துக்களின் கண்டுபிடிப்பாளாராகவும் முன்னிறுத்தப்படுகிறார்.  இவர் ஒரு வரலாற்று நபர் என்பதை விட ஒரு தொன்ம செவி வழிக்கதை கதாபாத்திரமாகவே கருதப்படுகிறார்.

பகுப்பு:சீன எழுத்துமுறை வரலாறு
பகுப்பு:சீன வரலாற்றாளர்கள்
யாங் யான்யுவான்

**யாங் யான்யுவான்** (ஆங்கிலம்: Zhang Yanyuan, எளிய சீனம்: 张彦远; மரபுச் சீனம்: 張彥遠; பின்யின்: Zhāng Yànyuǎn; வேட்-சில்சு: Chang Yenyüan, காலம்: கிபி 815- 877) என்பவர் ஒரு பின்னைய தாங் வம்ச வரலாற்றாசிரியர், அறிஞர், calligrapher, ஓவியர்.

வசதி படைத்த குடும்பத்தில் பிறந்த இவர் ஓவியத்தையும் calligraphy பற்றியும் பல நூல்கள் எழுதி உள்ளார்.  இவற்றுள் Fashu Yaolu (法書要錄, "Compendium of Calligraphy" - ) என்ற நூலும் Lidai Minghua Ji (歷代名畫記, "வரலாற்றில் புகழ்பெற்ற ஓவியங்கள்")  என்ற நூலும் குறிப்பிடத்தக்கவை.

பகுப்பு:சீன வரலாற்றாளர்கள்
பகுப்பு:சீன எழுத்துமுறை வரலாறு
ஓராக்கிள் எலும்பு

**ஓராக்கிள் எலும்பு** (ஆங்கிலம்: Oracle bones, சீனம்: 甲骨; பின்யின்: jiǎgǔ) எனப்படுவது எழுதுவதற்குப் பயன்படுத்தப்பட்ட விலங்குகளின் எலும்பை ஆகும்.  காளையின் தோல் பட்டையும், ஆமையின் மார்புப்பரிசமும் இவ்வாறு பெரிதும் பயன்படுத்தப்பட்டன.  பெரும்பாலான இந்த ஓராக்கிள் எலும்புகள் சாங் வம்ச (கிமு 1600 - 1046) காலத்தைச் சார்ந்தவை.  இந்த எழுத்துக்கள் உள்ள எலும்புகளைப் பயன்படுத்தி எதிர்காலத்தைப் பற்றிய தகவல்களை எதிர்வுகூற முடியும் என்று நம்பட்டது.

## மேற்கோள்கள்

பகுப்பு:சீன எழுத்துமுறை வரலாறு
பகுப்பு:சாங் அரசமரபு
பகுப்பு:சீனக் கண்டுபிடிப்புக்கள்
குப்பி

* **குப்பி** ஒருவகைக் குடுவை.
* **[[குப்பி (திரைப்படம்)|குப்பி]]** 2007-ம் வருடம் ஏ. எம். ஆர். ரமேஷ் இயக்கத்தில் வெளியான தமிழ்த் திரைப்படம்.
சோவியத் படைகளின் தாலின் காலிசெய்தல்

**சோவியத் படைகளின் தாலின்காலிசெய்தல்** (*Soviet evacuation of Tallinn*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியத்தின் படைகள் நாசி ஜெர்மனியின் படைகளால் முற்றுகையிடப்பட்டிருந்த தாலின் நகரைக் காலிசெய்து கடல்வழியாகப் பின்வாங்கியதைக் குறிக்கிறது. ஆகஸ்ட் 1941 இல் நடைபெற்ற இக்காலிசெய்தல் நடவடிக்கை **தாலின் பேரழிவு** (*Tallinn disaster*) என்றும் **சோவியத் [[டன்கிர்க் காலிசெய்தல்|டன்கிர்க்]]** (*Soviet Dunkerque*) என்றும் அழைக்கப்படுகிறது.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. சோவியத் கட்டுப்பாட்டில் இருந்த பால்டிக் நாடுகளான லித்துவேனியா, லாத்வியா, எஸ்டோனியா ஆகியவற்றை ஜெர்மானியப் படைகள் எளிதில் கைப்பற்றின. ஆகஸ்ட் மாத இறுதியில் எஸ்டோனியாவின் தலைநகர் தாலினை அவை முற்றுகையிட்டன. பால்ட்டிக் பகுதியில் இருந்த சோவியத் படைகளும் குடிமக்களும் தாலின்துறைமுகம் மூலம் கடல்வழியாகத் தப்ப முயன்றனர். இதனைத் தடுக்க ஜெர்மானிய மற்றும் ஃபின்லாந்தியக் கடற்படைகள் தாலின்துறைமுகத்துக்கு வெளியே கடலில் கண்ணிவெடிகளை இறைத்திருந்தன. ஜெர்மானியப் படைவளையம் இறுகியதால், ஆகஸ்ட் 27 ஆம் தேதி சோவியத் படைகள் தாலின் நகரைக் காலிசெய்து, துறைமுகத்தில் கப்பல்களில் ஏறத்தொடங்கின. இடைவிடாத ஜெர்மானிய குண்டுவீச்சுக்கிடையே ஐந்து நாட்கள் இக்காலிசெய்தல் நடைபெற்றது. சோவியத் செம்பதாகை பால்ட்டிக் கடற்படைப் பிரிவின் பாதுகாப்போடு, குடிமக்கள் மற்றும் படைகளைத் தாங்கிய நான்கு சோவியத் கப்பல் கூட்டங்கள் தாலினிலிருந்து கிளம்பின. ஜெர்மானிய வான்படை குண்டுவீசிகளின் தொடர் தாக்குதல்களிடையே சோவியத் கப்பல் கூட்டங்கள் தாலினிலிருந்து தப்பின. ஜெர்மானிய குண்டுவீச்சால் 13 சோவியத் போர்க்கப்பல்களும் 34 சரக்குக் கப்பல்களும் மூழ்கடிக்கப்பட்டன. ஏறத்தாழ 165 கப்பல்கள் தப்பி பத்திரமாக சோவியத் துறைமுகங்களுக்குச் சென்றன.

## குறிப்புகள்

பகுப்பு:கிழக்குப் போர்முனை (இரண்டாம் உலகப் போர்)
அப்பல்லோ 13 (திரைப்படம்)

***அப்பல்லோ 13*** (*Apollo 13*) 1995 இல் வெளிவந்த திரைப்படமாகும். தோல்வியடைந்த அப்பல்லோ 13 விண்கலம் பற்றிய திரைப்படமாகும். ரான் ஹவர்டு இயக்கினார். டொம் ஹாங்க்ஸ் நடித்துள்ளார்.

## விருதுகள்
### [[அகாதமி விருதுகள்]]
#### வென்றவை
* சிறந்த திரை இயக்கத்திற்கான அகாதமி விருது
* சிறந்த இசைக்கான அகாதமி விருது

#### பரிந்துரைக்கப்பட்டவை
* சிறந்த துணை நடிகருக்கான அகாதமி விருது
* சிறந்த துணை நடிகைக்கான அகாதமி விருது
* சிறந்த கலை இயக்கத்திற்கான அகாதமி விருது
* சிறந்த அசல் இசைக்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த திரைவண்ணத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1995 திரைப்படங்கள்
பகுப்பு:சிறந்த படத்திற்கான அகாடெமி விருதிற்கு தேர்ந்தெடுக்கப்பட்ட படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
வகுத்தற்குறி

**வகுத்தற்குறி** அல்லது **அரண** (ஆங்கிலம்: *Obelus*) என்பது குறுகிய கிடைக் கோடு ஒன்றையும் அதன் மேலும் கீழும் ஒவ்வொரு புள்ளியையும் கொண்ட குறியீடு ஆகும். இக்குறியீடு முக்கியமாகக் கணிதத்தில் வகுத்தற் செயற்பாட்டைக் குறிக்கவே பயன்படுத்தப்படுகின்றது. ஆகவே, இது வகுத்தல் குறி எனப்படுகிறது.

## வரலாறு
வகுத்தல் குறியானது முதன்முதலாக 1659இல் ஜோகன் ரான் என்பவரால் எழுதப்பட்ட நூலில் வகுத்தலுக்காகப் பயன்படுத்தப்பட்டது.

## பயன்பாடுகள்
வகுத்தல் குறியானது பிரதானமாக வகுத்தலுக்கான குறியீடாகவே பயன்படுத்தப்படுகின்றது. இக்குறியீடே கணிப்பான்களிலும் பயன்படுத்தப்படுகின்றது. ஆனாலும் வகுத்தற் செயற்பாடு பின்னமாகவும் காட்டப்படுவதுண்டு. அவ்வாறு காட்டும்போது சாய்கோடே பயன்படுத்தப்படுகின்றது.

மைக்ரோசாப்ட் விண்டோசில் மாற்று விசை+0247 என்பதன் மூலம் வகுத்தல் குறி பெறப்படும்.

ஒருங்குறியில் *U+00F7* என்பதன் மூலம் வகுத்தல் குறியைப் பெறலாம்.

லாடெக்சில் *\div* என்பதன் மூலம் வகுத்தல் குறியைப் பெறலாம்.

## மேற்கோள்கள்

பகுப்பு:கணிதக் குறியீடுகள்
பகுப்பு:நிறுத்தக்குறிகள்
பகுப்பு:வகுத்தல் (கணிதம்)
கோரக்பூர் மாவட்டம்

**கோரக்பூர் மாவட்டம்** (, ) இந்தியாவின் உத்தரப் பிரதேச மாநில மாவட்டங்களில் ஒன்று. இதன் தலைநகரம் கோரக்பூர் ஆகும். இம்மாவட்டம் கோரக்பூர் கோட்டத்தின் கீழ் அமைந்துள்ளது.

## பொருளாதாரம்
2006ல் பஞ்சாயத்து ராஜ் அமைச்சகம் கோரக்பூர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி கோரக்பூர் மாவட்டத்தின் மொத்த மக்கட்தொகை 4,436,275. இது தோராயமாக குரோவாசியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 40வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் கோரக்பூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.69%. கோரக்பூர் மாவட்டத்தின்  பாலின விகிதப்படி 1000 ஆண்களுக்கு 944 பெண்கள் உள்ளனர். மேலும் கோரக்பூர் மாவட்ட மக்களின் கல்வியறிவு விகிதம் 73.25%.

## மேற்கோள்கள்

## வெளியிணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:கோரக்பூர் மாவட்டம்
சூரிய மணிகாட்டி

[upright|thumb|SSW facing, vertical declining sundial on Moot Hall, [Aldeburgh, Suffolk, England.]]
**சூரிய மணி காட்டி** அல்லது **சூரிய கடிகாரம்** என்பது சூரியனின் நிலையை பொறுத்து நாளின் நேரத்தை கணக்கிட உதவும் கருவி ஆகும். பொதுவாக கிடைமட்ட சூரிய மணி காட்டி வடிமைப்பில் சூரியனின் நிழல் ஆனது, அதில் குறிக்கப்பட்டுள்ள நேரத்தை குறிக்கும் கோடுகளின் மீது விழும். நேரம் குறிப்பிடும் அமைப்பான க்னோம் (gnomon) ஆனது பொதுவாக மெல்லிய கம்பியாகவோ அல்லது கூர்மையான அல்லது நேரான விளிம்பைக் கொண்ட அமைப்பாகவோ இருக்கும். சூரியன் நகரும்போது இந்த அமைப்பின் முனையின் நிழலானது வேறுபட்ட நேரத்தை குறிக்கும் கோடுகளின் மீது விழும். சரியான நேரத்தைக் காட்ட அனைத்து சூரிய மணி காட்டிகளும் பூமியின் சுழல் அச்சுடன் ஒத்துப்போகுமாறு அமைக்கப்பட வேண்டும்.

சூரிய மணி காட்டியில் பல்வேறு வகைகள் உள்ளன. சில சூரிய மணி காட்டிகள் ஒரு ஒளிக் கோட்டை நேரத்தை காட்ட பயன்படுத்துகின்றன. மற்றைவைகள் நிழலின் முனைகளை பயன்படுத்துகின்றன. ஒளிப் புள்ளிகளானது சூரியனின் ஒளிக்கதிர்களை ஒரு சிறிய துளையின் வழியாக அனுப்புவதன் மூலமாகவோ அல்லது ஒரு சிறிய வட்ட வடிவ கண்ணாடியில் பிரதிபலிக்கச் செய்வதன் மூலமாகவோ உருவாக்கப்படுகிறது. ஒளிக் கோடானது ஒரு சிறிய பிளவின் வழியாக சூரிய ஒளிக் கதிர்களை அனுப்புவதன் மூலமாகவோ, அல்லது வட்ட வடிவ ஆடியில் குவிப்பதன் மூலமாகவோ உருவாக்கப்படுகிறது.
பொதுவாக, செலவு குறைவான, அதிக அளவில் தயாரிக்கப்பட்ட சூரியக் கடிகாரங்கள் தவறுதலாக அளவீடு செய்யப்பட்ட நிழல் உருவாக்குங் குச்சிகள் மற்றும் நேரக்கோடுகளைக் கொண்டவையாகவும், சரியான நேரத்தைக் கணக்கிடும் வகையில் சரிசெய்ய இயலாதவையாகவும் இருந்தன.

## மேற்கோள்கள்

பகுப்பு:கருவிகள்
கரு மருது

thumb|மருத மரம், மருதங்காய்
thumb|மருதம் பூ
**கரு மருது** என்பது ஒரு மர வகையாகும். இது தெற்கு மற்றும் தென்கிழக்கு ஆசியா, நேப்பாளம், வங்காளதேசத்தில் அதிகம் காணப்படுகிறது. இம்மரம் 30 மீட்டர் உயரம் வளரக்கூடியது. இதன் இலைகளைப் பட்டுப்பூச்சி உணவாக உண்கிறது.

## சங்க காலத்தில் மருதம்
சிறப்பு கருதி மருத மரத்தைத் ‘திருமருது’ எனப் போற்றினர்.

மருத மரம் ஆற்றோரங்களிலும்  வயலோரங்களிலும்  செழித்து வளரும்.

மருத மரத்தில் வெண்மருது  கருமருது, பில்லமருது எனப் பல வகைகள் உண்டு.
பில்லமருது  வீட்டுக்கு நிலை, சன்னல் சட்டங்கள் போன்றவை செய்யப் பயன்படுகிறது. 
:மரத்தின் உட்புறம் சிவப்பு.
:உதிர்ந்த பூவும் சிவப்பு.
:மருத மரம் செழுமையான நிழலைத் தரும்.
;உழவர்க்கு நிழல்
:நெல்லை விடியலில் போரடித்த உழவர் நண்பகலில் மருதமர நிழலில் எருதுகளுடன் இளைப்பாறுவார்களாம்.
;நாகதெய்வக் கோயில்
:மருத மரத்தடியில் நாகதெய்வ வழிபாடு நிகழ்ந்தது. 
;மதுரை
:மதுரை என்னும் ஊர்ப்பெயர் மருதத்துறை > மதுரை எனக் கொள்ளும் அளவுக்கு வையை ஆற்றங்கரையில் மருத மரங்கள் மிகுதி.
;காவிரியாற்று ஆர்க்காடு
:அரசன் சேந்தனின் தந்தை அழிசி. அவனது ஊர் ஆர்க்காட்டின் காவிரித் துறையில் மருத மரங்கள் மிகுதி.
;மருத வேலி
:புகார் என்னும் காவிரிப்பூம்பட்டினத்தின் கடற்கரைப் பகுதிக்கு ‘நெய்லங்கானல்’ என்னும் பெயர் உண்டு. அங்கிருந்த தாமரைப் பொய்கைக்கு கைதைமரம் வேலியாக அமைந்திருந்ததாம். இது மதுரையிலிருந்த தாமரைக் குளத்துக்கு மருதமரம் வேலியாக அமைந்திருந்தது போல அமைந்திருந்த்தாம்.
;மருத மாலை
:திருபரங்குன்றத்தைத் தொழ வந்த சூரர மகளிர் தலையில் சண்பகப் பூவையும், மார்பில் மருத மர மலர்களை இலைகளோடு சேர்த்துக் கட்டிய மாலையையும் அணிந்திருந்தார்களாம்.

## வெளி இணைப்புகள்
பி.எல்.சாமி முதலான அறிஞர்கள் காட்டும் மருத மரம் - படம்.

## இவற்றையும் காண்க
:சங்ககால மலர்கள்
:மருத நிலம்thumb|மருதமரம், முல்லைப் பெரியாறு பிரதான கால்வாய் அருகே, செம்புக்குடிபட்டி, மதுரை

## அடிக்குறிப்பு

பகுப்பு:மரங்கள்
பகுப்பு:தமிழ்நாட்டின் தாவரங்கள்
மரபுசார் ஆயுதம்

**மரபுசார் ஆயுதம்** எனப்படுவது பேரழிவு உண்டு செய்யும் பேரழிவு ஆயுதங்கள்{அணு குண்டு, இரசாயன ஆயுதம், மற்றும் உயிரியல் ஆயுதம்) போன்றவையல்லாத பயன்பாட்டிலுள்ள ஆயுதமாகும். இவை பொதுவாக சிறிய மற்றும் எளிய ஆயுதங்கள், அணுஅல்லாத குண்டுகள், ஏவுகணைகள், கொத்துக் குண்டுகள் போன்றவையாகயிருக்கும். அணுக்கரு ஆற்றல் மூலம் இயங்கும் அணு குண்டு போலல்லாமல் இதன் வெடிபொருள் இரசாயன ஆற்றல் மூலம் செயல்படும்.

ஜெனீவா உடன்படிக்கை அடிப்படையில் மரபுசார் ஆயுதஙகள் போரில் பயன்படுத்தப்படுகிறது. மேலும் ஐக்கிய சபையின் படி சில மரபுசார் ஆயுதங்கள் பயன்படுத்த தடை செய்யப்பட்டும் உள்ளது.

## இவற்றையும் பார்க்க
*பேரழிவு ஆயுதம்
*வெடிபொருள்

## வெளியிணைப்பு
*http://www.dtic.mil/doctrine/new_pubs/jp1 02.pdf (பக்கம் 102)

## மேற்கோள்கள்

பகுப்பு:போர் ஆயுதங்கள்
மெமன்டோ (திரைப்படம்)

***மெமன்டோ ()*** 2000 இல் வெளியான அமெரிக்க திரில்லர்த் திரைப்படமாகும். ஜென்னிபர் டாட், சூசன் டாட் ஆகியோரால் தயாரிக்கப்பட்டு கிறிஸ்டோபர் நோலன் ஆல் இயக்கப்பட்டது. காய் பியர்ஸ், கேர்ரி-அன் மாஸ், ஜோ பாண்டோலியானோ ஆகியோர் நடித்துள்ளனர்.

## கதாப்பாத்திரங்கள்
* லியனார்டு ஷெல்பி ஆக காய் பியர்ஸ்
* நாடலீ ஆக கேர்ரி-ஆன் மொஸ்
* டெட்டி ஆக ஜோ பான்டலியானோ
* பர்ட் ஆக மார்க் பூன் ஜூனியர்
* வெயிட்டர் ஆக ரஸ் பேகா
* லியனார்டின் மனைவியாக ஜார்ஜ் பாக்ஸ்
* சாம்மி ஆக ஸ்டீவன் டொபொலவ்ஸ்கீ
* மிர்சஸ் ஜான்கின்ஸ் ஆக ஹார்ரியட் சான்சம் ஹார்ரிஸ்
* மருத்துவராக தாமஸ் லென்னன்
* டாட் ஆக கால்லம் கீத் ரென்னீ
* பிலாண்டு ஆக கிம்பர்லி காம்பெல்
* டாட்டூயிஸ்ட் ஆக மரியேன் முயல்லர்லீல்
* ஜிம்மி ஆக லார்ரி ஹொல்டன்

## மேற்கோள்கள்

## வெளி இணைப்புகள்
* 
* 
* 
* 
* Review of ''மெமன்டோ''  by the Onion AV Club
* Plot Holes: ''மெமன்டோ'', on how certain discrepancies might be plot holes or of more significance, on *Slate (magazine)*
* ''மெமன்டோ'' மற்றும் அம்ணீசியா 

பகுப்பு:2000 ஆங்கிலத் திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அமெரிக்கத் திரைப்படங்கள்
பொருளாதார சுதந்திரத்தின் அடிப்படையில் நாடுகளின் பட்டியல்

இது **பொருளாதார சுதந்திரத்தின் அடிப்படையில் நாடுகளின் பட்டியல்**.

## மேற்கோள்கள்

பகுப்பு:பொருளாதாரக் கொள்கை
பகுப்பு:நாடுகள் தொடர்பான பட்டியல்கள்
உப்பு உற்பத்தியின் அடிப்படையில் நாடுகளின் பட்டியல்

**[[உப்பு]] உற்பத்தியின் அடிப்படையில் நாடுகளின் பட்டியல்** 2006ம் ஆண்டின் நிலவரப்படி பிரித்தானிய நில அளவாய்வத் துறை தகவலின் படி தொகுக்கப்பட்ட பட்டியல் ஆகும்.

## வெளியிணைப்பு
* உலக புள்ளிவிபரம்

பகுப்பு:நாடுகள் தொடர்பான பட்டியல்கள்
பால்லோவிங் (திரைப்படம்)

***பால்லோவிங் (Following)*** 1998 இல் வெளியான பிரித்தானியத் திரைப்படமாகும்.எம்மா தாமஸ், ஜெரெமி தியோபால்து, பீட்டர் பிரோடெரிக் ஆகியோரால் தயாரித்து கிறிஸ்டோபர் நோலன் ஆல் இயக்கப்பட்டது. ஜெரெமி தியோபால்து, அலெக்ஸ் ஹா, லூசி ரஸ்செல், ஜான் நோலன் ஆகியோர் நடித்துள்ளனர்.

## பாராட்டுகள்

ராடர்டாம் சர்வதேச திரைப்பட விழாவில் டைகர் விருது மற்றும் சான்பிரான்சிஸ்கோ சர்வதேச திரைப்பட விழாவில் "சிறந்த முதல் அம்சம்" பரிசு உட்பட பல விழாக்களில் பல விருதுகளை வென்றது. கிறிஸ்டோபர் நோலன் மற்றும் பிளாக் அண்ட் வைட் விருதினிலும், ஸ்லாம்டன்ஸ் பிலிம் ஃபெஸ்டிவேசில் கிராண்ட் ஜூரிப் பரிசாகவும் ஆரம்பிக்கப்பட்ட புகழைப் பெற்றார்.

## மேற்கோள்கள்

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:1998 திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரித்தானிய திரைப்படங்கள்
இன்சாம்னியா (திரைப்படம்)

***இன்சாம்னியா ()*** 2002 இல் வெளியான அமெரிக்கத் திரில்லர் திரைப்படமாகும். எம்மா தாமஸ், பிரோடெரிக் ஜான்சன், பால் ஜங்கர் விட், அண்ட்ரூ சொசொவே, எட்வர்ட் மெக்டான் ஆகியோரால் தயாரிக்கப்பட்டு கிறிஸ்டோபர் நோலன் ஆல் இயக்கப்பட்டது. அல் பசீனோ, ராபின் வில்லியம்ஸ், ஹிலாரி சுவாங்க், மாறா டியர்னி, மார்டின் டோனவன், நிக்கி காட், கிரிஸ்தர் லோ, பவுல் டோலி ஆகியோர் நடித்துள்ளனர்.

## மேற்கோள்கள்

## வெளி இணைப்புகள்
* 
* 
* 
* 
* 
* Peter Cowie essay on the original at Criterion.com 
* Insomnia Screenshot Gallery at NolanFans 

பகுப்பு:ஆங்கிலத் திரைப்படங்கள்
பகுப்பு:2002 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பார்த்திபனூர்

**பார்த்திபனூர்** என்பது தமிழ்நாடு மாநிலத்தின், ராமநாதபுரம் மாவட்டம் , பரமக்குடி வட்டத்தில் உள்ள ஓர் ஊர் ஆகும். இது ராமநாதபுரம் மக்களவைத் தொகுதியையும், பரமக்குடி சட்டமன்ற தொகுதியையும் சார்ந்தது. மேலும் இது, கமுதி, மானாமதுரை மற்றும் பரமக்குடி இடையே உள்ளது.

சங்கரனார் கோயில் என்ற மீனாட்சி அம்மன் சமேத சொக்கநாதர் கோயில் என்ற சிவன் கோயில் ஒன்று பார்த்திபனூரில் அமையப் பெற்றுள்ளது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
## வெளி இணைப்புகள்
* விக்கிமேப்பியாவில் பார்த்திபனூர் அமைவிடம்
ச. செல்லபாண்டியன்

thumb|ச. செல்லப்பாண்டியன்

**ச. செல்லப்பாண்டியன்** (*S. Chellapandian*) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு நவம்பர் மாதம் 12 ஆம் தேதியன்று இவர் பிறந்தார். திருநெல்வேலி மாவட்டம் பம்மல்புரத்தினைச் சேர்ந்த இவர், திருநெல்வேலி மாவட்டம் பத்தமடையில் பள்ளிக் கல்வியினையும், திருநெல்வேலி மதுரை திரவியம் தாயுமானவர் இந்துக் கல்லூரியில் பட்டப் படிப்பும், திருவனந்தபுரம் சட்டக் கல்லூரியில் சட்டப் பாடத்தில் இளநிலை பட்டமும் பெற்றார்.  1952ஆம் ஆண்டு நடைபெற்ற சட்டமன்றத் தேர்தலில் சேரன்மாதேவி சட்டமன்றத் தொகுதியிலிருந்தும் 1962ஆம் ஆண்டு நடைபெற்ற சட்டமன்றத் தேர்தலில் ஆலங்குளம் சட்டமன்றத் தொகுதியிலிருந்தும் இந்திய தேசிய காங்கிரசு கட்சியின் வேட்பாளராகப் பொட்டியிட்டு தமிழக சட்டசபைக்கு சட்டமன்ற உறுப்பினராகத் தேர்ந்தெடுக்கப்பட்டார். இவர் சென்னை மாகாணத்தின் சட்டப்பேரவையின் சபாநாயகராக 1962 முதல் 1967 வரை பணியாற்றினார்.

## மேற்கோள்கள்

பகுப்பு:1913 பிறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
இராபர்ட் ஆண்ட்ரூஸ் மில்லிகன்

**இராபர்ட் ஆண்ட்ரூஸ் மில்லிகன்** (Robert A. Millikan,22 மார்ச்சு 1868 – 19 டிசம்பர் 1953) என்பவர் அமெரிக்க ஆய்வியல் இயற்பியலறிஞர். இவர் எலக்ட்ரானின் மின்னூட்ட மதிப்பைத் (Charge of electron) துல்லியமாகக் கணக்கிட்ட முறைகளுக்காகவும் ஒளிமின் விளைவில்(Photo electric effect) இவருடைய ஆய்வுகளுக்காகவும் 1923-ஆம் ஆண்டு நோபெல் பரிசு பெற்றவர். 1921-இல் பிரஸ்பெல்சு என்ற இடத்தில் நடந்த சால்வே மாநாடு என்று சிறப்புப் பெற்ற இயற்பியல் அறிஞர்களின் மாநாட்டில் அமெரிக்கப் பிரதிநிதியாகக் கலந்து கொண்டவர். அறிவியலறிஞர் மட்டுமல்லாமல் சிறந்த மதவாதியாகவும், தத்துவஞானியாகவும் விளங்கியவர்.

## வாழ்க்கையும், கல்வியும்

இவர் அமெரிக்காவின் இலினாய்ஸ் மாநிலம் மோரிசன் நகரில்  மார்ச் 22, 1868 அன்று பிறந்தார். இவரின் தந்தை தேவாலயத்தில் மதகுரு வாக இருந்தார். அயோவா மாநிலத்தில் உள்ள மக்கோகிடா உயர்நிலைப் பள்ளியில் மில்லிகன் பயின்றார். பள்ளிப் படிப்புக்கு பிறகு, நீதிமன்றத்தில் சிறிது காலம் பணிபுரிந்தார். 1891-ல் ஓபர்லின் கல்லூரியில் பட்டப்படிப்பு முடித்தார். கிரேக்கமும் கணிதமும் இவருக்கு மிகவும் பிடித்த பாடங்களாக இருந்தன.

இயற்பியல் ஆசிரியராக 2 ஆண்டுகள் பணியாற்றினார். 1893-ல் இயற்பியலில் முதுகலைப் பட்டம் பெற்றார். கொலம்பியா பல்கலைக்கழகத்தில் 1895-ல் மின் ஒளிர்வு தளங்கள் குறித்து ஆராய்ச்சி மேற்கொண்டு முனைவர் பட்டம் பெற்றார். அங்கு இத்துறையில் முதன் முதலில் முனைவர் பட்டம் பெற்றவர் இவர்தான்.

## பணிகளும், ஆராய்ச்சிகளும்

மின்சாரம், ஒளியியல், மூலக்கூறு இயற்பியல் ஆகிய துறைகளில் பல ஆராய்ச்சிகளை மேற்கொண்டு முக்கியத்துவம் வாய்ந்த கோட்பாடுகளை வெளியிட்டார்.

1909-ல் ஒற்றை எலக்ட்ரான் மூலம் கடத்தப்படும் மின்னூட்டத்தை தீர்மானிக்கும் தொடர் கட்டச் சோதனைகளை நிகழ்த்தினார். சிகாகோ பல்கலைக்கழகத்தில் புதிதாக நிறுவப்பட்ட ரியர்சன் சோதனைக் கூடத்தில் துணை ஆராய்ச்சியாளராக சேர்ந்தார். அங்கு 1910 முதல் 1921 வரை பேராசிரியராகப் பணியாற்றினார்.

பாடப் புத்தகங்கள் எழுதுவது, இயற்பியலை எளிமையாகக் கற்பிக்கும் முறைகளை மேம்படுத்துவது ஆகிய பணிகளில் ஈடுபட்டார். தனியாகவும் பிற வல்லுநர்களுடன் இணைந்தும் ஏராளமான புத்தகங்களை எழுதினார்.

ஒளிமின் விளைவு தொடர்பான அவரது கண்டுபிடிப்புகள், கூற்றுகள் ஆகியவை தொடர்ந்து பல்வேறு ஆராய்ச்சிகளுக்கு பயனுள்ளதாக அமைந்தன.

இரண்டாம் உலகப் போரின்போது அமெரிக்காவின் தேசிய ஆராய்ச்சிக் கழகத்தில் துணைத் தலைவராகப் பணியாற்றினார். அப்போது நீர்மூழ்கிப் போர்க் கப்பல்கள், வானியல் ஆராய்ச்சிக் கருவிகளை மேம்படுத்தும் பணியில் முக்கிய பங்காற்றினார்.

பல கல்வி நிறுவனங்கள், இயற்பியல் ஆராய்ச்சி மையங்களில் முக்கிய பதவிகளை வகித்துள்ளார்.

## விருதுகள்

ஏறக்குறைய 25 பல்கலைக்கழகங்கள் இவருக்கு கவுரவ டாக்டர் பட்டங்களை வழங்கியுள்ளன. அது மட்டுமின்றி, உலகின் பல்வேறு நாடுகளை சேர்ந்த அமைப்புகளிடம் இருந்து ஏராளமான விருதுகள், பரிசுகளைப் பெற்றுள்ளார்.

எண்ணெய்த் துளி சோதனை மூலம் எலக்ட்ரானின் மின்சுமையை அளக்கும் ஆய்வு மற்றும் ஒளிமின் விளைவு குறித்து அவர் மேற்கொண்ட ஆய்வுக்காக 1923-ல் இயற்பியலுக்கான நோபல் பரிசு வழங்கப்பட்டது.

அமெரிக்காவில் பல பள்ளிகள், பொது இடங்களுக்கு இவரது பெயர் சூட்டப்பட்டுள்ளது.

## மறைவு

இறுதிமூச்சு வரை இயற்பியல் ஆராய்ச்சியில் ஈடுபட்டு வந்த ராபர்ட் மில்லிகன் 85 வயதில் (1953) மறைந்தார்.﻿﻿

## மேற்கோள்கள்

பகுப்பு:1868 பிறப்புகள்
பகுப்பு:1953 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
செமியோன் ரூதின்

**செமியோன் கெஸ்சலேவிச் ரூதின்** (*Semyon Gesselevich Rudin*, ஜூலை 21, 1929-ஆகஸ்ட் 22, 1973) ஒரு சோவியத் மொழியியலாளரும், இந்தியவியலாளரும், தமிழறிஞருமாவார். தமிழ் முறைக்கேற்ப தனது பெயரை “செம்பியன்” என்று மாற்றிக் கொண்டவர். உருசிய-தமிழ், தமிழ்-உருசிய அகராதிகளை உருவாக்கியவர்களுள் ஒருவர்.

லெனின்கிராட் நகரில் பிறந்தவரான ரூதின் யூத இனத்தவர். லெனின்கிராட் பல்கலைக்கழகத்தில் கல்வி கற்றார். இந்தியவியலில் மேற்படிப்புச் சான்றிதழும் பெற்றார். 1955 இல் லெனின்கிராட் பல்கலைக்கழகத்தில் விரிவுரையாளராகப் பணிக்குச் சேர்ந்தார். 1968 இல் முனைவர் பட்டம் பெற்று துணைப் பேராசிரியராகப் பதவி உயர்வு பெற்றார். தமிழ், தெலுங்கு, சமஸ்கிருதம், இந்தி, வங்காளம், மராட்டி போன்ற இந்திய மொழிகளைக் கற்றறிந்தார். பேரா. ஏ. பியார்தியோஸ்கியும் ரூதினும் இணைந்து உருவாக்கிய தமிழ்-உருசிய அகராதி 1960 ஆம் ஆண்டு வெளியானது. இதில் ஏறத்தாழ 46,000 சொற்கள் இடம்பெற்றிருந்தன. ரூதின் தமிழுக்காற்றிய தொண்டினைப் பாராட்டி, 1965 இல் தமிழ் எழுத்தாளர் சங்கம் அவருக்கு ஒரு பரிசையும் சிறப்புப் பதக்கத்தையும் வழங்கியது. 1968 இல் சென்னையில் நடைபெற்ற இரண்டாம் உலகத் தமிழ் மாநாட்டில் ரூதின் கலந்து கொண்டார்.

## மேற்கோள்கள்
*தமிழ்த் தொண்டர் ருசிய நாட்டு ரூதின் மறைந்தார், பேரா. சு. ந. சொக்கலிங்கம் 
*Obituary, S. G. Rudin 1929–1973, G. A. Zograph
*
*
*

பகுப்பு:தமிழறிஞர்கள்
பகுப்பு:1929 பிறப்புகள்
பகுப்பு:1973 இறப்புகள்
பகுப்பு:உருசிய மொழியியலாளர்கள்
இராம்பூர் மாவட்டம்

**இராமப்பூர் மாவட்டம்** அல்லது **ராம்பூர் மாவட்டம்**(, ) இந்தியாவின் உத்தரப்பிரதேச மாநில மாவட்டங்களில் ஒன்று. ராம்பூர் நகரம் இம்மாவட்டத்தின் தலைமையிட நகரம். ராம்பூர் ஆகும்.இம்மாவட்டம் மோராதாபாத் பிரிவின் கீழ் அமைந்துள்ளது. இம்மாவட்டத்தின் பரப்பு 2,367&nbsp;கி.மீ.².

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி இராமப்பூர் மாவட்டத்தின் மொத்த மக்கட்தொகை 2,335,398. இது தோராயமாக லாத்வியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 194வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் இராமப்பூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 21.4%. இராமப்பூர் மாவட்டத்தின்  பாலின விகிதப்படி 1000 ஆண்களுக்கு 905 பெண்கள் உள்ளனர். மேலும் இராமப்பூர் மாவட்ட மக்களின் கல்வியறிவு விகிதம் 55.08%.

## அரசியல்
இந்த மாவட்டத்தை சுவார், சம்ரவுவா, பிலாஸ்பூர், ராம்பூர், மிலக் ஆகிய சட்டமன்றத் தொகுதிகளாகப் பிரித்துள்ளது உத்தரப் பிரதேச அரசு. இந்த மாவட்டம் ராம்பூர் மக்களவைத் தொகுதிக்கு உட்பட்டது.

## மேற்கோள்கள்

## வெளி இணைப்புகள்
*ராம்பூரில் இந்துக்கள் 800 பேர் முஸ்லீம்களாக மதமாற்றம் 

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:ராம்பூர் மாவட்டம்
மௌவல்

**மௌவல்** எனச் சங்ககாலத்தில் வழங்கப்பட்ட மலரை இக்காலத்தில் மரமல்லி (மரமல்லிகை), பன்னீர்ப் பூ எனவும் வழங்குகின்றனர். இது வீட்டில் வளர்க்கப்படும் மரம். இந்த மலரின் அரும்புகள் மகளிரின் பல் வரிசைக்கு உவமையாகக் காட்டப்பட்டுள்ளன.
இப்பூ வருடத்திற்கு இரு முறை பூக்கும். மலர்கள் மிகுந்த வாசனையை கொண்டது. இப்பூவைக் கொண்டு மாலைகளும், மலர் அலங்காரங்களும் செய்யப்படுகின்றன.

;சங்கநூல் குறிப்புகள்
* குறிஞ்சி நில மகளிர் குவித்து விளையாடிய மலர்களில் ஒன்று மௌவல்.
* குடியிருப்பு மனைகளில் இதனை நட்டு வளர்ப்பர்.
* இரவில் பூக்கும் இந்த மலர் சுற்றிலும் மணக்கும்.
* ஊர் ஓரப் பள்ளங்களில் இது வளர்க்கப்படும்.
* மல்லிகை, மௌவல், சண்பகம் ஆகியவை வெவ்வேறு மலர்கள்.
* மகளிர் சிரிப்பது போலப் பூக்கும்.
* சில பெண்களின் பற்களை இக்காலத்தில் ‘அரிசிப்பல்’ எனப் பாராட்டுவர். இதனைச் சங்கப்பாடல்கள் மௌவலோடு ஒப்பிட்டுப் பாராட்டுகின்றன.
* நொச்சிச் செடி ஆற்றங்கரைகளில் வளரும். இது ஆற்று நொச்சி. வீட்டில் நட்டு வளர்க்கும் மௌவலை ‘மனைநொச்சி’ எனவும் வழங்கினர்.
thumb|மௌவல் அல்லது மரமல்லி

## வளரியல்பு
இம்மரம் 18 முதல் 25 மீட்டர் வளரக்கூடியது. 6 முதல் 8 வருடங்களில் மரமாகி 40 வருடங்கள் வரை இருக்கும். பல மண் வகைகளில் வளரக்கூடியவை.

## இவற்றையும் காண்க
* சங்ககால மலர்கள்

## அடிக்குறிப்பு

பகுப்பு:சங்க கால மலர்கள்
பகுப்பு:மலர்கள்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
பகுப்பு:பாக்கித்தான் தேசியச் சின்னங்கள்
பகுப்பு:தமிழ்நாட்டின் தாவரங்கள்
வஞ்சி (ஊர்)

**வஞ்சி** என்னும் மாநகரம் மணிமேகலை – வஞ்சிமாநகர் புக்க காதை சேரநாட்டின் தலைநகர்.   குடநாட்டின் தலைநகர் வஞ்சி.  தற்காலக் கரூரையும் சங்ககாலத்தில் வஞ்சி என்றும், வஞ்சிமுற்றம் என்றும் வழங்கினர்.

:**பாட்டு** - வஞ்சி என்பது பாணர் பாடும் பண் வகைகளில் ஒன்று    
:**மரம்** - வஞ்சி என்பது ஒரு வகை மரம்     
:**மலர்** - வஞ்சி என்பது குறிஞ்சிப்பாட்டில் கூறப்பட்டுள்ள 99 மலர்களில் ஒன்று.  வஞ்சிமாநகரம் பூவா வஞ்சி எனப் போற்றப்பட்டது. 

#### குடபுலச் சேரர் தலைநகரம்
:வஞ்சி, உறந்தை, மதுரை ஆகிய மூன்றும் சேர, சோழ, பாண்டியரின் தலைநகராக விளங்கியதை இணைத்துப் பார்க்கும் பாடல்கள் உள்ளன.   இமயவரம்பன் நெடுஞ்சேரலாதன், சேரன் செங்குட்டுவன் ஆகியோரின்     தலைநகரம்.திருவாங்கூர் நாட்டை வஞ்சிபூமி என்றனர்.  'வஞ்சி பூமி' எனத் தொடங்குப் பாடல் திருவாங்கூர் நாட்டின் தேசிய கீதமாக விளங்கியது.   சோழன் குளமுற்றத்துத் துஞ்சிய கிள்ளிவளவன் வஞ்சி நகர் வாடும்படி போரிட்டான். 

#### கருவூர்ச் சேரர் தலைநகரம்
:கொங்குநாட்டுக் கருவூர் சேரநாட்டு வஞ்சியின் முற்றமாக விளங்கிற்று.  புறமதிலுக்கு வெளியே வஞ்சிமரம் இருந்ததால் இந்த ஊர் வஞ்சி எனப் பெயர்பெற்றது.  வஞ்சியில் உள்ளிவிழா சிறப்பாக நடைபெறும்.  இளஞ்சேரல் இரும்பொறை  , கோதை   ஆகிய சேர வேந்தர்களின் தலைநகரமாக வஞ்சி விளங்கியது. சேரமான் பாலைபாடிய பெருங்கடுங்கோ, புகழூர்த் தமிழி (தமிழ்-பிராமி) கல்வெட்டில் குறிப்பிடப்பட்டுள்ளவன். இவனது ஆட்சிக்காலத்தில் பொருநை ஆறு பாயும் கொங்குநாட்டுக் கருவூரும் வஞ்சி என்னும் பெயரால் வழங்கப்பட்டது. 

## அடிக்குறிப்பு

பகுப்பு:சங்க கால ஊர்கள்
பகுப்பு:சேரர் தலைநகரங்கள்
பகுப்பு:பண்டைய இந்திய நகரங்கள்
வஞ்சி மரம்

**வஞ்சி** என்பது ஒரு வகை மரம். இம்மரம் 10 மீட்டர் வரை வளரும். இம்மரமானது குடைகள், நாற்காலிகள் முதலியன செய்ய பயன்படுகிறது. இதன் பழங்கள் சாப்பிடக்கூடியவையாக இருக்கிறது.

**வஞ்சி** என்பது குறிஞ்சிப்பாட்டில் கூறப்பட்டுள்ள 99 மலர்களில் ஒன்று.

புறமதிலுக்கு வெளியே வஞ்சிமரம் இருந்ததால் வஞ்சிமாநகரம் 'வஞ்சி' எனப் பெயர்பெற்றது.

வஞ்சிமரத்துக்கும், வஞ்சிமாநகருக்கும் வேறுபாடு தெரிவதற்காக வஞ்சிமாநகரம் 'பூவா வஞ்சி' எனப் போற்றப்பட்டது.

## அடிக்குறிப்பு

## வெளியிணைப்புகள்
* வஞ்சிமலர் - படம். பி.ஒல்.சாமி முதலான அறிஞர்கள் காட்டுவது.

பகுப்பு:மரங்கள்
பகுப்பு:சங்க கால மலர்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
வடவனம்

**வடவனம்** என்பது ஒரு மலரைக் குறிக்கப் பழங்காலத்தில் வழங்கிய தமிழ்ப் பெயர். வடவனம் பற்றிய குறிப்பு சங்க இலக்கியங்களில் ஒரே ஒரு இடத்தில் மட்டுந்தான் உள்ளது.

துழாஅய் என்னும் மலரும் 99 மலர்களில் ஒன்றாக எண்ணப்படுவதால் வடவனம் என்னும் மலரைத் துளசி என அறிஞர்கள் காட்டுவதை ஏற்க இயலவில்லை. துளசியில் செந்துளசி, கருந்துளசி என இரண்டு வகை உண்டு. செந்துளசி என்னும் சொல்லிலுள்ள செம்மை செந்நிறத்தைக் குறிப்பது அன்று. செம்பொருள்  என்னும் சொல்லிலுள்ள செம்மை என்பது உண்மை என்னும் பொருளை உணர்த்துவது போல உண்மையான துளசி எனப் பொருள்படுவது. வடவனம் கருந்துளசி மலரைக் குறிப்பதாகலாம். துளசி போலவே இருக்கும் மற்றொரு செடி திருநீற்றுப்பச்சை.

குறிஞ்சி நில மகளிர் குவித்து விளையாடியதாகக் கூறும் 99 மலர்களின் தொகுப்பில் அது இடம்பெற்றுள்ளது.
## அடிக்குறிப்பு

## வெளியிணைப்புகள்
* வடவனம் மலர் - பி.எல்.சாமி முதலான அறிஞர்கள் காட்டும் படம்.

பகுப்பு:சங்க கால மலர்கள்
முத்திரை வரிவடிவம்

**முத்திரை வரிவடிவம்** (ஆங்கிலம்: Seal script; எளிய சீனம்: 篆书; மரபுச் சீனம்: 篆書; பின்யின்: zhuànshū) என்பது ஒரு பண்டைய சீன எழுத்து வனப்புடைமைப் பாணி ஆகும்.  இது சவு வம்சத்தின் உலோக வரிவடிங்களில் இருந்து சின் (Qin) நாட்டில் தோன்றியது.  சின் வம்சத்தின் அதிகாரபூர்வ எழுத்துமுறையாக இது அமைந்தது.  சின் வம்சத்தைத் தொடர்ந்த ஹான் அரசமரபிலும் அலங்கார செதுக்கல்களுக்கும் முத்திரிகளுக்கும் இந்த வரிவடிவம் பரவலாகப் பயன்படுத்தப்பட்டது.

தற்காலத்தில் பெரும்பான்மையினரால் இந்த வரிவடத்தை வாசிக்க மாட்டர்கள்.

பகுப்பு:சீன எழுத்துமுறை வரலாறு
பகுப்பு:சின் அரசமரபு
பகுப்பு:எழுத்து முறைகள்
சீன உலோக வெட்டெழுத்துக்கள்

**சீன உலோக வெட்டெழுத்துக்கள்** எனப்படுபவை சீன உலோகப் பொருட்களில் பல்வேறு சீன எழுத்துமுறைகளில் பொறிக்கப்பட்ட வெட்டெழுத்துக்கள் ஆகும்.  சாங் அரசமரபுக் காலத்தில் இருந்து சவு அரசமரபுக் காலம் வரையில் உருவாக்கப்பட்ட சீன உலோக வெட்டெழுத்துக்கள் பெரிதும் அறியப்பட்டவை.  தொடக்க கால வெட்டெழுத்துக்கள் அச்சின் வார்தெடுக்கப்பட்டன.  பிற்கால வெட்டெழுத்துக்கள் அச்சில் வார்க்கப்பட்ட உலோகப் பொருட்களில் பொறிக்கப்பட்டன.

## மேற்கோள்கள்

பகுப்பு:சீன எழுத்துமுறை வரலாறு
பகுப்பு:சாங் அரசமரபு
பகுப்பு:எழுத்து முறைகள்
மேற்குச் சுவர்

**மேற்குச் சுவர்**, **அழுகைச் சுவர்/புலம்பற் சுவர்** (எபிரேயம்: הכותל המערבי, எழுத்துப்பெயர்ப்பு: HaKotel HaMa'aravi; அரபு: حائط البراق&lrm;, எழுத்துப்பெயர்ப்பு: Ḥā'iṭ Al-Burāq) எருசலேம் பழைய நகரில் கோவில் மலையின் மேற்கில் அமைந்துள்ளது. இது யூத தேவாலயத்தை சுற்றிக் காணப்பட்ட சுவரின் எஞ்சிய பகுதியும், மலை கோயிலுக்கு அடுத்த அதி புனித இடமுமாக யூதத்தில் காணப்படுகிறது. 17 தொடர்கள் உட்பட்ட அரைவாசி சுவர் வீதி மட்டத்திலிருந்து கீழே உள்ளன. இது இரண்டாம் கோவிலின் இறுதி காலத்திற்குரியனவென்றும், கி.மு. 19 இல் முதலாம் ஏரோதால் கட்டப்பட்டதென்றும் பொதுவாக நம்பப்படுகிறது. ஆனால், அன்மைய ஆய்வு ஏரோதின் காலத்தில் வேலைகள் பூர்த்தியாகவில்லையென்பதை குறிப்பிடுகிறது. எஞ்சிய அடுக்கின் பகுதிகள் 7ம் நூற்றாண்டின் பின்பு இடம்பெற்றன. மேற்குச் சுவர் என்பது யூத பகுதியில் தெரியும் பெரிய சதுக்கம் மட்டுமல்ல, முழு கோயில் மலையையும் உள்ளடக்கிய மறைந்து கிடக்கும் அதன் கட்டமைப்பு என்பனவுமாகும். இசலாமியர் வாழும் பகுதியில் காணப்படும் 25 அடி (8 மீட்டர்) பகுதியான சிறிய மேற்குச் சுவரும் இதனுள் அடங்கும்.

இது யூதர்களின் செபம் செய்யும் இடமும் யாத்திரை செல்லும் இடமுமாக பல நூற்றாண்டுகளாகக் காணப்பட்டது. 4ம் நூற்றாண்டிலிருந்து இந்த இடம் யூதர்களுடன் தொடர்புபட்டு காணப்படுகின்றது என பழைய ஆதாரங்களிலிருந்து அறிய முடிகிறது. 19 ம் நூற்றாண்டின் நடுப்பகுதியிலிருந்து, பல யூதர்கள் சுவர் மற்றும் அதன் பகுதிகளின் உரிமையை பெற்றுக் கொள்ள முயன்றனர். ஆனாலும் முடியவில்லை. 20 ம் நூற்றாண்டின் ஆரம்பத்தில் சீயோனிசம் சீயோனிச இயக்கத்தின் எழுச்சியுடன் சுவரானது யூத சமூகத்திற்கும் இசுலாம் மத தலைவர்களுக்கும் இடையிலான எதிர்ப்பின் மூலமானது. இசுலாம் மத தலைவர்கள் யூத தேசியவாதிகள் மலைக் குகையையும் யெரூசலேமையும் பெற்றுக் கொள்ள சுவர் காரணமாகிவிடும் எனக் கவலை கொண்டனர். சுவரை மையப்படுத்தி வெடித்த வன்முறை சர்வசாதாரணமாகி, சுவர் பற்றிய இசுலாமியர்களினதும் யூதர்களினதும் உரிமை கோரலை தீர்மானிக்க சர்வதேச குழு 1930 இல் கூடியது. 1948 ஆம் ஆண்டு அரபு-இசுரேலிய போரின் பின் சுவர் யோர்தானியர்களின் கட்டுப்பாட்டின் கீழ் வந்தது. அதனால் 19 வருடங்கள் யெரூசலேம் பழைய நகரை யூதர்கள் 1967 இல் கைப்பற்றும் வரை தடை செய்யப்பட்டிருந்தனர்.

## குறிப்புகள்

## வெளி இணைப்புகள்

*''The Western Wall Heritage Foundation'' 
*Jewish Virtual Library: ''The Western Wall''
*Chabad.org: ''The Shofar and the Wall, 1930''
*Historic radio broadcast of the capture of the wall by the Israel Defense Forces on June 7, 1967 

;ஒளிப்படங்கள்
*Wailing Wall to Western Wall (1960s)
*Photographs of the Western Wall (Summer 2007)
*Western Wall virtual tour (December 2007) 
*

பகுப்பு:எருசலேம்
பகுப்பு:மேற்குச் சுவர்
பகுப்பு:யூத தொழுகைக் கூடங்கள்
எம்மா தாமஸ்

**எம்மா தாமசு நோலன்** () (பிறப்பு: திசம்பர் 9, 1971) என்பவர் இங்கிலாந்து நாட்டு திரைப்படத் தயாரிப்பாளர் ஆவார். இவர் இயக்குநர் கிறிஸ்டோபர் நோலன் என்பவரின் மனைவி ஆவார், இவர் இவரின் கணவர் இயக்கிய பேட்மேன் பிகின்ஸ் (2005), த பிரஸ்டீஜ் (2006), த டார்க் நைட் (2008), இன்சப்சன் (2010), த டார்க் நைட் ரைசஸ் (2012), மேன் ஆப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) போன்ற பல திரைப்படங்களில் தயாரிப்பாளராக பணிபுரிந்துள்ளார். தற்போது தன் கணவருடனும் மற்றும் நான்கு பிள்ளைகளுடன் லாஸ் ஏஞ்சலஸ் நகரத்தில் வசிக்கின்றார். தாமஸ் தனது வாழ்க்கை முழுவதும் பல பாராட்டுகளைப் பெற்றுள்ளார், இதில் ஒன்று அகாதமி விருது, பிரித்தானிய அகாடமி திரைப்பட விருது மற்றும் ஒரு கோல்டன் குளோப் விருது ஆகியவை அடங்கும். இந்த விருதுகள் வாழ்க்கை வரலாற்று திரில்லர் படமான ஓப்பன்கைமர் தயாரிப்பிற்காக வழங்கப்பட்டுள்ளன. (2023)

## தயாரித்தத் திரைப்படங்கள்
* 1997 - டூடில்பக்
* 1998 - பால்லோவிங்
* 2000 - மெமன்டோ
* 2002 - இன்சாம்னியா
* 2005 - பேட்மேன் பிகின்ஸ்
* 2006 - த பிரஸ்டீஜ்
* 2008 - த டார்க் நைட்
* 2010 - இன்சப்சன்
* 2012 - த டார்க் நைட் ரைசஸ்
* 2013 - மேன் ஆப் ஸ்டீல்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:ஆங்கிலேயத் திரைப்படத் தயாரிப்பாளர்கள்
ஜோனதன் நோலன்

***ஜோனதன் நோலன் (Jonathan Nolan)*** ஓர் அமெரிக்க - இங்கிலாந்து திரைப்பட எழுத்தாளர் மற்றும் தயாரிப்பாளர் ஆவார். இவர் கிறிஸ்டோபர் நோலனின் சகோதரர் ஆவார். கிறிஸ்டோபர் நோலன் இயக்கிய மூன்று திரைப்படங்களுக்கு திரைக்கதை தயாரித்துள்ளார்.

## திரைப்படங்கள் மற்றும் தொலைக்காட்சி
### திரைக்கதை
* 2000 - மெமன்டோ
* 2006 - த பிரஸ்டீஜ்
* 2008 - த டார்க் நைட்
* 2012 - த டார்க் நைட் ரைசஸ்

### தொலைக்காட்சித் தொடர்
* 2011 - 2016 - பெர்சன் ஆப் இன்ட்ரெஸ்ட்
* 2016 - தற்காலம் - வெஸ்ட்வொர்ல்டு

## மேற்கோள்கள்

## வெளி இணைப்புகள்
* 

பகுப்பு:1976 பிறப்புகள்
பகுப்பு:அமெரிக்கத் திரைப்படத் துறையினர்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:அமெரிக்க தொலைக்காட்சி எழுத்தாளர்கள்
மைக்கேல் ஹாக்

"மைக்கேல் ஹாக்" அல்லது "மைக்"  (ஆங்கிலம்:Mykel A.G. "Hawke" Pierce) ( பிறப்பு : நவம்பர் 29, 1965) இவர் ஒரு ஓய்வு பெற்ற ஐக்கிய அமெரிக்க இராணுவ சிறப்புப் படை அதிகாரியாவார். இவருடைய மனைவி ரூத் இங்கிலாந்து, இவர் ஒரு பிரித்தானிய தொலைக்காட்சியில் செய்தி தொகுப்பாளர் மற்றும் நடிகை ஆவார்.

## விளக்கம்

மைக்கேல் ஹாக் மற்றும் இவரது மனைவி ரூத் இங்கிலாந்து இவர்கள் இருவரும் இணைந்து "டிஸ்கவ்ரி தொலைக்காட்சியில்" ஆண், பெண், காடு (Man, Woman, Wild) என்ற தொடர் நிகழ்ச்சியை நடத்திவருகின்றனர். இவர் அறிவியல் நியூயார்க் பல்கலைக்கழகத்தில் உயிரியல் பட்டம் மற்றும் கலிபோர்னியா  பல்கலைக்கழகம் , சாண்டா பார்பராவில் உளவியல் , அறிவியல் முதுகலைப்பட்டம் ஒரு இளநிலை பட்டமும் பெற்றுள்ளார். இவர் 25 ஆண்டு காலம் போரிட்டில் மிக்கத் தேர்ந்தவர் எனவே மைக்கேல் ஹாக்குக்கு பச்சைத் தொப்பி (Green Beret) மற்றும் பின்னர் ஒரு குறிப்பிட்ட பட்டியலிடப்பட்டு இருந்த சிறப்புப் படைகளின் ஒரு தலைவராக செயல்ப்பட்டார். மேலும் இவர் ஜப்பானில் புகழ் பெற்ற கலைகளான அய்கிடோ மற்றும் யுடோ விர்க்கான கறுப்பு இடைவார் (Black Belts) ஈட்டியிருக்கிறார். மைக்கேல் ஹாக் மேலும் இவர் டிஸ்கவரி அலைவரிசையில் (Discovery Channel) ஒன் மேன் ஆர்மி (ஒரு ஆள் இராணுவம்), என்கின்ற தொடர் நிகழ்ச்சியை நடத்துகின்றார். சிறப்பு நடவடிக்கைகள், இராணுவ, சட்ட அமலாக்கம், மற்றும் தீவிர விளையாட்டு என பின்னணியிலிருந்து வீரர்களின், வேகம், வலிமை, மற்றும் உளவுத்துறை ஆகிய மூன்று பிரிவுகளில் போட்டியிடப்படும் இதில் வெற்றி பெறும் வீரர்களுக்கு பரிசாக பணம் மற்றும் ஒன் மேன் ஆர்மி என்ற பட்டமும் வழங்கப்படும். மேலும் ஹாக் விநோத வகை உணவுகளை பட்டியலிடுவதில் மிக சிறந்தவர். மற்றும் ஹாக் முதல் முறையாக நகைச்சுவை திரைப்படமான " டர்ட்டி சான்செஸ்: தி மூவி" (Dirty Sanchez: The Movie) என்கின்ற திரைப்படத்தை சொந்தமாக இயக்கியுள்ளார்.

## புத்தகங்கள்
1) Hawke's Special Forces Survival Handbook: The Portable Guide to Getting Out Alive Running Press ( ஏப்ரல் 26 , 2011 ). ஐஎஸ்பிஎன் 978-0762440641.

2) Hawke's Green Beret Survival Manual Running Press ( சூன் 9, 2009 ). ஐஎஸ்பிஎன் 9780762433582

3) The Quick and Dirty Guide to Learning Languages Fast Paladin Press ( செப்டம்பர் 1 , 2000 ) ஐஎஸ்பிஎன் 978-1-58160-096-4 (புணைப் பெயர் ஏ.ஜி ஹாக்).

4) In the Dark of the Sun Pixel Dragon Designs ( ஆகஸ்ட் 24, 2010 ) ஐஎஸ்பிஎன் 978-0982931608 (திகில் கிம் மார்டின் இணை ஆசிரியராக).

## விருதுகள் மற்றும் முத்திரைகள்
:

:

:

## வெளியினைப்புகள்
*  (ஆங்கிலத்தில்)

பகுப்பு:ஆங்கிலத் திரைப்பட நடிகர்கள்
பகுப்பு:வாழும் மக்கள்
பகுப்பு:1965 பிறப்புகள்
ஆஸ்கர் மின்கோவஸ்கி

**ஆஸ்கர் மின்கோவஸ்கி** (Oskar Minkowski - ஜனவரி 13, 1858 - ஜூலை 18, 1931) ஜெர்மன் நோயியலாளரும் (Pathologist), வானவியலாளரும் ஆவார். உலகின் முதல் கல்லீரல் அறுவை சிகிச்சையாளர். மின்கோவஸ்கியின் தம்பி, உலகப் புகழ் பெற்ற கணிதவியலாளர் ஹெர்மன் மின்கோவஸ்கி ஆவார். ஹெர்மன், ஆல்பர்ட் ஐன்ஸ்டீனின் ஆசிரியரும் ஆவார்.
## இளமை
ஆஸ்கர் மின்கோவஸ்கி  1831ம் ஆண்டு, ஜனவரி 13ம் நாள், கௌனாவுக்கு அருகிலுள்ள அலெக்சன் (Alexoten, near Kaunas, now in Lithuania) என்று அழைக்கப்படும், இன்றைய லிதுவேனியாவில் பிறந்தார். லிதுவேனிய யூதக் குடும்பத்தில் பிறந்து பின் கிறித்தவ மதத்தைத் தழுவினார். ஆஸ்கர் மருத்துவப் படிப்பை 1888ல் முடித்தார். மேரி ஜோஹன்னா சேகல் என்பவரை 1894ல் மணமுடித்தார். 1904 வரை ஸ்ட்ராபௌர்க்கில் மருத்துவராகப் பணிபுரிந்தார். பின்னர் கிரிச்வேல்த்-ல் மருத்துவப் படிப்பின் அவைத்தலைவராக இருந்தார். பின் பிரெஸ்லுவில் பேராசிரியராகப் பணியாற்றினார். உலகின் வெற்றிகரமான முதல் கல்லீரல் அறுவை சிகிச்சையைச் (hepatectomy) செய்தவரும் இவரே.

## மண்ணீரல் குறித்த ஆய்வு
சர்க்கரை நோயின் காரணி போதுமான மண்ணீரல் சுரப்பு இன்மையே என்று ஆஸ்கர் நிரூபித்தார். (சர்க்கரைநோயின் கட்டுப்பாட்டாளர்/மேலாளர் இன்சுலின் என்ற ஹார்மோன் என்ற உண்மையை பிரடரிக் பாண்டிங் (Dr.Frederick Banting) பின்னரே கண்டறிந்தார்). பிறகு ஆஸ்கரும், ஜோசப் வான் மேரிங்கும் இணைந்து மண்ணீரல் தான் சர்க்கரை கட்டுப்பாட்டை நடத்தும் தொழிற்சாலை என்று அறிந்தனர். 
## விருது
ஆஸ்கர் மின்கோவஸ்கியின் சேவையைப் பாராட்டும் வகையில், இத்துறையில் அரிய ஆய்வு செய்யும் இளம் ஆய்வாளருக்கு ஆண்டுதோறும் "மின்கோவஸ்கி விருது" என்ற விருதினை சர்க்கரை நோய்க்கான ஐரோப்பியக் கழகம்  வழங்கி வருகிறது.

## மேற்கோள்கள்

பகுப்பு:செருமானிய வானியலாளர்கள்
பகுப்பு:செருமானிய உயிரியலாளர்கள்
பகுப்பு:1858 பிறப்புகள்
பகுப்பு:1931 இறப்புகள்
பகுப்பு:செருமானிய மருத்துவர்கள்
பகுப்பு:நோயியலாளர்கள்